section_heading: Životopis
paragraph_text: Nataša Bašić rođena je 15. travnja 1956. godine u Trogiru. Maturirala je 1974. godine u klasičnoj gimnaziji u Splitu, diplomirala 1979. godine jugoslavistiku i komparativnu književnost na Filozofskom fakultetu u Zagrebu, gdje je magistrirala 1989. godine radom Evolutivnost Vukova jezičnoga i grafijsko-pravopisnoga modela. Doktorirala je 2006. godine na Filozofskom fakultetu u Osijeku tezom Vukovci i hrvatski jezični standard.[https://digarhiv.gov.hr/arhiva/158/91691/www.unios.hr/uploads/50Brosura%2032.%20Promocija%20doktora%20znanosti.pdf ''32. Promocija doktora znanosti Sveučilišta Josipa Jurja Strossmayera u Osijeku'', Sveučilište Josipa Jurja Strossmayera u Osijeku, Osijek 2011., ISSN 1848-3453, str. 46.-47.], preuzeto 22. lipnja 2013.